als_Latn dik_Latn tur_Latn
Tryeza e dialogut te nivelit te larte është i pari takim mes maxhorancës dhe opozitës qe prej nisjes se bojkotit ne mes te muajit te korrik; dhe i gjithe diskutimi i këtij raundi te 4 bisedimesh mes komisionit evropian dhe klasës politike shqiptare u fokusua te bojkoti i parlamentit. Stefan fyle ne daljen e fundit si komisioner për zgjerimin ne krah te kryeministrit Edi Rama, theksoi se dalja nga parlamenti nuk eshte sjellje politike evropiane. Unë kam dëgjuar dhe jo per te paren here apo per te fundit shqetësimet e opozitës dhe une e kam bere te qarte qe te dalësh nga parlamenti e te sillet beteja politike ne rruget e vendit, kjo nuk është mënyrë evropiane dhe kjo nuk ndihmon vendin ne ambiciet per integrim. Gjate diskutimeve te sotme une i kam bere thirrje qeverise dhe opozitës ta përdorin këtë dritare qe opozita te kthehet ne parlament dhe qeveria te marre masa qe opozita te këtë hapësirat te beje punën e saj. Rendësine e kthimit te opozitës ne Kuvend e theksoi edhe kryeministri Edi Rama, i cili u shpreh i gatshëm per te plotësuar çdo kërkese te Partisë Demokratike. Opozita e braktisi parlamentin me pretekstin e dhunues, si asnjëherë me pare jo vetëm qe ne e dënuan moralisht këtë akt por ai u ndëshkua edhe administrativisht nga kuvendi dhe sot ata jane nen akuze penale e do dalin ne gjyq, ne e kemi inkurajuar drejtësinë dhe distancohemi hapur ndaj çdo veprimi qe bie ndesh me etiken e bashkëjetesës ne kuvendin e Shqipërisë, ne do shkojmë me tej dhe ne dokumentin e rishikuar te rregullave te funksionimit te grupit do te kete sanksione te panjohura me pare për çdo sjellje te kësaj natyre deri ne përjashtimin nga grupi i PS. Rama ka premtuar se do te plotësoje disa prej kërkesave kryesore te opozitës qe ne seancën e se enjtes nëse demokratet kthehen ne Kuvend. Duket se kjo deklarate e Ramës është përmendur edhe brenda në tryezë dhe ka sjellë përplasje me deputetin Arben Ristani, të cilit iu referuar Kryeministri. Ky i fundit është përgjigjur me fyerje dhe ofendimeve në prani të eurokomisionerit Fyle.
Me këtë shije është mbyllur tryeza e fundit e dialogut te nivelit te larte per Stefan Fylen moment qe u shfrytëzua nga Kryeministri Edi Rama per te vlerësuar kontributin e tij ne ndihme te integrimit te Shqipërisë ne BE. Ndërsa vetë Fyle komentoi me anë të një postimi në “Twitter” gjatë pasdites, vizitën në vendin tonë. “Në Tiranë u bëra thirrje qeverisë dhe opozitës që të punojnë së bashku në mënyrë dobiprurëse, për t’iu afruar ambicies europiane: Fituese do të jetë Shqipëria”, shkruan eurokomisioneri Fyle.
als_Latn als_Latn